የእግዚአብሔር ስም በግብዝነት፣ በይስሙላ እና በከንቱ የራሳችን መጠሪያ አድርገን መጠቀም ይቻላል ወይ? በማለት አንድ ሰው እንዲህ ብሎ ሊጠይቅ ይችላል። ያለመታደል ሆኑ መልሱ “አዎን” የሚል አዎንታዊ ምላሽ ነው። አንድ ሰው ከእግዚአብሔር ጋር የሐሰት ግንኙነት መስርቶ መኖር ይችላል። እናም እነዚህ ዐስርቱ ትዕዛዛት ያለ ግብዝነት ከእግዚአብሔር ጋር ለመገናኘትና ማንነታችንን በሙሉ ለእርሱ በአደራ በማስረከብ ከእርሱ ጋር እውነተኛ የሆነ ዝምድና እንድንመሰርት የቀረበልን ጥሪ ነው። እኛ ሁላችንም ማንነታችንን ለእግዚኣብሔር በማስረከብ ከእርሱ ጋር እስከ መጨረሻው ድረስ ለመኖር ራሳችንን ካላዘጋጀን፣ በእጆቻችን እርሱን በመንካት በእርሱ ውስጥ ሕይወት ማግኘት ካልቻልን ሕይወታችን እንዲሁ እንደ ዋዛ አንድ ንድፈ-ሐሳብ ሆኖ ብቻ ይቀራል ማለት ነው።